התשובה לכך מורכבת ותלויה במספר משתנים. מעבר לעובדה שיש תחומים מסוימים בעתודה שנחשבים ליותר מאתגרים וקשים כמו רפואה או מדעי המחשב, הקושי תלוי גם באופיו של העתודאי. יש עתודאים שנושאים מסוימים, בין אם הם נחשבים קשים ובין אם לא, נראים להם יותר קלים מאשר לאחרים בגלל ידע, ניסיון קודם או מסיבות אחרות, לכן הקושי הוא מאוד סובייקטיבי. המשותף לכל מסלולי העתודה הוא אורך השירות. כל עתודאי מתחייב לשירות סדיר מלא ולשירות קבע, דבר שעשוי להיות מאתגר עבור רבים. כמו כן, על העתודאי להתחייב כבר מגיל צעיר אחד למקצוע אחד, שיש סיכוי גדול שיכתיב את הקריירה שלו בעתיד. לכן אנחנו ממליצים לשקול את תוכנית העתודה על כל צדדיה לפני שמגיעים להחלטה הסופית.